Luidens hofstukke wat by die Wes-Kaapse hooggeregshof ingedien is in die sekwestrasie aansoek teen Susan-Ann, is genoem in die tydperk van 23 Februarie 2005 tot 16 Januarie 2007 is R13,3 miljoen betaal aan die bouers en ontwerpers vir die projek.
Geld wat volgens die likwidateurs van Pretorius se besigheidstrusts as deel van ’n bedrogspul van beleggers se geld oorbetaal is om vir die Pretorius-gesin se luukse lewe te kan betaal.
’n Lys van 115 aankope vir die binneversiering van die huis is vantevore as deel van die aansoek by die hooggeregshof ingedien.
Sy het dit blykbaar Saterdag gedoen, ’n dag voor die huis Sondag as skouhuis oopgestel is vir belangstellende kopers.
“Hierdie gesinswoning – met al sy luukse bykomstighede en binneversiering gedoen tot in die fynste besonderhede en gedetailleerde kontemporêre styl – is beslis met ’n baie fyn oog beplan . . .
“Dit is maar deel van ’n mens se manier om dinge te verwerk. Dit is regtig ’n hartseersaak en tragies dat jy mense met jou hele lewe vertrou en dan gebeur dít,” het een vrou gesê terwyl sy voor die groot elektroniese hekke gewag het vir die afslaers om ’n volgende groep mense in die huis toe te laat.
Mense kon tussen 14:00 en 17:00 die miljoenêrshuis besigtig. Sommige mense agter in die ry het omgedraai toe die wind snerpend geraak het.
Die huis het drie vlakke met ’n uitsig oor Welgemoed. Selfs uit die bad in die hoofslaapkamer is daar ’n uitsig op die Bolandse berge.
In die gimnasium is daar verskeie hoogs elektroniese oefenmasjiene en die een muur is net spieëls. Daar is ’n platskerm-televisie teen ’n ander muur.